text: Godt nyt: Badevandet i Kolding Kommune er i orden
  30 juli 2015 kl. 20.41
  Badevandsanalyser viser, at badevandet er i orden ved strandene omkring Kolding.
  Prøver af badevandet ved Kolding viser, at der ikke er nogen grund til bekymring. Skiltene, som fraråder badning, vil derfor blive fjernet hurtigst muligt. Det skriver Kolding Kommune i en pressemeddelelse.
  I starten af uge 31 var der ellers bekymring for, om kraftigt regn kunne havde skyllet kloakvand ud i fjorden og forurenet badevandet ved henholdsvis Rebæk Strand og Fjordbadet Lyshøjalle. Derfor valgte kommunen at fraråde badning.
  Der blev mandag helt rutinemæssigt taget badevandsprøver ved flere af kommunens badestrandene. Ved strandene ved Hejlsminde Badehotel, Grønninghoved Syd og Elvig Høj blev der konstateret lettere forhøjede værdier, men dog ikke mere, end at badevandet stadig får betegnelsen 'tilfredsstillende til god badevandskvalitet'.
  Generelt er kvaliteten af badevandet i Kolding Kommune udmærket, så hvis sommervejret vender tilbage her i weekenden, som meteorologerne har spået, kan man altså roligt tage sig en dukkert.
  